钦定古今图书集成/明伦汇编/闺媛典/第191卷 > 梁宣文妻蒋氏
## 钦定古今图书集成/明伦汇编/闺媛典/第191卷 > 梁宣文妻蒋氏

按《安陆府志》：“蒋氏，潜江梁宣文妻。文病亡，氏年二十
六，遗孤甫两月，誓无他志。富邻厚贿其翁，欲强娶。蒋
氏闻，抱子投河，几不救。遭翁姑丧亲，负土成坟，乡里
怜之。家贫常不给。族人或劝再适，蒋剪发断荤，人不
敢复言。隆庆三年，汉水夜涨，邻居皆陷，独蒋居如故。
晨起亟迁，仍陷。闻者皆以为孝节所感。万历二十一”
年有诏旌表。